**Պերուջա գավառ** (իտալ.՝ Provincia di Perugia), գավառ Իտալիայի Ումբրիա մարզում, որը պարունակում է տարածաշրջանի և բնակչության երկու երրորդը։ Պերուջա գավառի մայրաքաղաքը Պերուջա քաղաքն է։ Գավառն ընդգրկում էր ամբողջ Ումբիրայի տարածքը մինչև 1927 թվականը, ապա Տեռնին տարանջատվեց և դարձավ Ումբրիայի գավառ։ Պերուջա գավառն ունի 6,334 քառակուսի կիլոմետր տարածք, որը ներառում է Ումբրիայի երկու երրորդը, իսկ ընդհանուր բնակչությունը կազմում է 660000 բնակիչ։ Կան 59 կոմունաներ Պերուջա գավառում։ Գավառն ունի շատ տեսարժան վայրեր, հատկապես պատմական և գեղարվեստական։ Այնտեղ է գտնվում Կենտրոնական Իտալիայի ամենամեծ լիճը՝ Տրազիմենյան լիճը։ Այն պատմականորեն Ումբրիների՝ իտալական ցեղերի նախահայրենիքն էր, իսկ հետագայում դա հռոմեական գավառ էր, ապա՝ մինչև 19-րդ դարի վերջը Պապական մարզ էր։

Պատմություն և տոպոլոգիա
-----------------------

Պերուջա գավառ
Պերուջա գավառը հիմնադրվել է 6-րդ դարում Էտրուսկների կողմից։ Ումբրիա և Տիբերի հովիտները գտնվում են գավառի տարածքում։ Գավառի արևելյան հատվածը լեռնոտ տարածություն է, իսկ մնացած մասը ծածկված է անտառներով։ Գավառն ընդգրկում է Տիբեր գետի ավազանը և նրա վտակները։ Հարավային շրջաններում քիչ են լեռները։

Մետաքսը, եգիպտացորենն ու խոտը գավառի կարևորագույն գյուղատնտեսական արտադրանքներն են։ Մեծ թվով խոշոր եղջերավոր անասուններ սնվում են Տիբեր գետի և նրա վտակների ջրերով ոռոգվող հողատարածքներում աճող խոտերով։ Պերուջան Պապական մարզերից՝ Հռոմից, Վիտերբոյից և Չերետո դի Սպոլետոից հետո չորրորդ կարևորագույն գավառն է։ Իտալիայի ամենամեծ լիճը՝ Տրազիմենյան լիճը, գտնվում է Պերուջա գավառում։ Լիճն ունի երեք կղզի։ Լիճն ունի շուրջ 30 կիլոմետր շրջագիծ, բայց համեմատաբար մակերեսային է։ Այն սնվում է մոտակա լեռների աղբյուրներով։

Վարչակազմ
---------

Պերուջա գավառի 59 կոմունաները կառավարվում են տեղական ընտրական մարմնի կողմից, ով պատասխանատու է տարածաշրջանային պլանավորման, կառավարման, մունիցիպալիտետի գործունեության, շրջակա միջավայրի, էներգիայի, ճանապարհների համար։ 2007 թվականին Պերուջա գավառում թմրամիջոցների չարաշահումից մահացել է 25 մարդ։ Դա գրանցված մահերի ամենաբարձր ցուցանիշն է Իտալիայի մարզերի մեջ։

Տուրիստական վայրեր
------------------

Պերուջա գավառը հայտնի է իր միջնադարյան պալատներով, ամրոցներով։ Պերուջայի տուրիստական վայրերն են՝ Ասսիզին, Սպոլետոն, Տոդին և այլն։ Ասսիզին ներառվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։

Հիմանական քաղաքներ
------------------

Գավառի հիմնական քաղաքները, որոնց բնակչությունը կազմում է ավելի քան 20000 մարդ։

| Զինանշան | Քաղաք | Բնակչություն | Տարածք (քառակուսի կիլոմետր) |
| --- | --- | --- | --- |
|  | Պերուջա | 167,579 | 449կմ2 |
|  | Ֆոլինյո | 57.917 | 263.7կմ2 |
|  | Չիտտա դի Կասստելո | 40,479 | 387կմ2 |
|  | Սպոլետո | 39,418 | 349կմ2 |
|  | Գուբբիո | 33,018 | 525կմ2 |
|  | Ասսիզի | 27,942 | 186կմ2 |
|  | Բեստիա Ումբրիա | 21,800 | 27.6կմ2 |
|

Պատկերասրահ
-----------

* ՊերուջաՊերուջա
* ԳուբբիոԳուբբիո
* ՍպոլետոՍպոլետո
* ԱսսիզիԱսսիզի

Ծանոթագրություններ
------------------

1. 1 2  Society for the Diffusion of Useful Knowledge (1840). The Penny Cyclopaedia of the Society for the Diffusion of Useful Knowledge: Peru – Primates. Knight. p. 11.
2. ↑  "Perugia, Umbria" Արխիվացված 2018-07-08 Wayback Machine. ITALIA. Retrieved 16 September 2014.
3. ↑  John Follain (2011).Death in Perugia: The Definitive Account of the Meredith Kercher case from her murder to the acquittal of Raffaele Sollecito and Amanda Knox. Hodder & Stoughton. p. 13. ISBN 978-1-84894-207-3.

Արտաքին հղումներ
----------------

* Provincia di Perugia Արխիվացված 2016-01-25 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պերուջա (գավառ)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրոքհաուսի և Եփրոնի · Մեծ կատալոնական |
|  |
| Չափորոշչային վերահսկողություն | BNF: 11933073d · GND: 4505873-8 · LCCN: n82099615 · SUDOC: 027246426 · VIAF: 152467680 · WorldCat VIAF: 152467680 |

 |